اسی سال شام،عراق اور مصر میں سخت طاعون پھیلا ، ہزاروں جانیں ضائع ہوگئیں ، حضرت عمرو بن العاص رضی اللہ تعالیٰ عنہ نے مشورہ دیا کہ یہاں وبا کا زور ہے ، اس لیے فوجیں ہٹا کر کسی محفوظ مقام پر بھیج دینی چاہیے؛لیکن اسلامی فوج کے امیر حضرت ابو عبیدہؓ بن جراح بڑے متوکل تھے ، انھوں نے کہا یہ اللہ کی رحمت ہے ، اس میں بڑے بڑے صلحاء نے وفات پائی ہے اس سے فرار کے کیا معنی ، چنانچہ انھوں نے عمواس کو نہیں چھوڑا اور خود بھی اس میں مبتلا ہو گئے ، آخر میں انھوں نے عمرو بن العاصؓ کو اپنا جانشین مقرر کیا اور خود اس رحمت کے دامن میں آئے ، ان کی وفات کے بعد حضرت عمرو بن العاص رضی اللہ تعالیٰ عنہ نے پیش قدمی روک کر طاعون زدہ مقامات سے فوجیں ہٹالیں ۔
Entity: مصر — Type: /location, /location/country, /organization/sports_team, /person, /organization